When I Kissed the Teacher

When I Kissed the Teacher on ruotsalaisen Abba-yhtyeen musiikkikappale vuodelta 1976. Kappaleen sävelsivät ja sanoittivat Benny Andersson ja Björn Ulvaeus. Päävokalistina on Agnetha Fältskog.

"When I Kissed the Teacher" -kappaleen levyttäminen aloitettiin 14. kesäkuuta 1976. Ensimmäinen julkaisu oli Arrival-studioalbumin avausraitana lokakuussa 1976. Kappaletta ei julkaistu singlenä, mutta se on mukana Brasiliassa 1977 julkaistulla EP-levyllä kera kappaleiden "Money, Money, Money", "That's Me" ja "Happy Hawaii".

Single-statuksen puuttumisesta huolimatta "When I Kissed the Teacher" on valittu usealle Abban kokoelma-albumille. Se on niin ikään yksi Benny Anderssonin Abba-suosikeista. Lyhyellä kitaraintrolla alkavan kappaleen aiheena on koulutytön ihastuminen opettajaansa. Siitä tehtiin myös video, joka sijoittuu luokkahuoneeseen. Opettajaa näyttelee ruotsalainen televisiokasvo Magnus Härenstam.

"When I Kissed the Teacher" on musikaalielokuvan Mamma Mia: Here We Go Again! (2018) avausnumero. Sen tulkitsee Lily James nuoren Donnan roolissa.

Lähteet 

ABBAn kappaleet
Vuoden 1976 kappaleet